**SAVAITĖS PLANAS**

**Tema: „Pavasaris – paukšteliai sugrįžo!“** balandžio 14 d. – balandžio 17 d.

Rekomenduojama pamokėles daryti 2-3 kartus per savaitę, po 30 min. Visą savaitę ir neformaliai atkreipti dėmesį į temą, ugdyti vaiko suvokimą, žodyną, kalbinius gebėjimus pagal ją (taip geriau įtvirtinsite žinias).

Ko sieksime?

* Ugdyti foneminį suvokimą, garsinės analizės ir sintezės įgūdžius, dėmesio sukaupimą, atmintį;
* Mankštinti artikuliacinį aparatą, ruošti jį tarti savaitės garsą;
* Tikslinti kalbos gramatinį taisyklingumą;
* Plėtosime žodyną žodžiais, jų junginiais, susijusiais su savaitės tema;
* Plėtosime pasakojimą, rišliąją kalbą.
1. Užduotis:

**Skirti garsus R - L, skiemenis ir žodžius, kuriuose yra L - R garsai. Analizuoti žodžius YRA, YLA.**

Užduotėlei atlikti reikės raidžių. Jei namie neturite abėcėlės su atskiromis raidelėmis, tiesiog jas užrašykite ant skirtingų popieriaus lapelių, galite pasitelkti visokias priemones, kokias turite namie – magnetines abėcėles, rašymo lentutes, kaladėles...

Sakome garsus, žiūrime ar vaikas išgirsta nurodytą garsą. Kai išgirsi R – suplok, kai L - sutrepsėk (parodyk į raidę, uždėk kaladėlę ant bokšto, mes kamuoliuką į krepšelį, verk karoliuką ar kt.).

Sakome: R, A, L, R, N, L, R, L, O, L, R, Š... Tau puikiai pavyko, šaunu!

Dabar sakysiu skiemenis. Užduotis ta pati.: LA, RO, PA, RO, LY, OR, LY... Tau puikiai pavyko, šaunuolis!

Dabar sakysiu žodžius. Užduotis tokia pati.: RATAI, MAMA, LĖLĖ, KATĖ, ROMA, RYTAS, LIETUS, LOJA, ORKA, RAUDONA, DĖDĖ, AŠAKA, PORAI, LYNAS... Super!

Analizuojame žodžius: sakome, paklausyk: YRA. Aš pasakiau trumpą žodelį. Pabandykime jį užrašyti. Pasiimame lapą ir rašymo priemonę, galite pasitelkti visokias priemones, kokias turite namie – magnetines abėcėles, rašymo lentutes, kaladėles... Kartojame, bandome nustatyti pirmąjį garsą. Pagiriame. Užrašome Y raidę kartu. Siekdami nustatyti kitą garsą, tardami pratęskite garsą ilgiau. Taip užrašome visą žodį. Taip pat atliekame su žodeliu: YLA. Mokome išgirsti skirtumą, pabrėžiame R, L tartį.

Interaktyvios užduotys: <https://vilniauslogopedai.wixsite.com/vilniauslogopedai/garsai-l---r>

1. Užduotis:

**Artikuliacinė mankšta.** Atliekame pratimus, keldami liežuvį į viršų. *Praėjusią savaitę gavote R garso eiliškumą*, šią savaitę pridedu L garso mankštelę: <http://www.logopediniaipratimai.lt/index.php?page=garsas-l> Susitelkite į tai, kurio garso vaikas netaria, atlikite to garso pratimukus.

1. Užduotis:

Prisimename dainelę: <https://www.youtube.com/watch?v=KiIVAGWTs2g> (Dalyje apie Velykas, garsiai uždainuojame „BUVO Velykos, RIDENOM margučius ☺“)

Kita dainelė, apie visus metų laikus: <https://www.youtube.com/watch?v=WiMkWykofsQ> (pirmoji minutė apie pavasarį. Vėliau – kiti metų laikai. Prisiminkite su vaiku, kad yra 4 metų laikai, o dabar PAVASARIS. Kai dainos tekstas pasikeičia į vasaros apibūdinimą, pasakykite: po pavasario, bus/ateis vasara ir t.t.)

Pasikalbame: Atėjo pavasaris. Lauke šilta. Saulė šviečia aukštai danguje. Lauke medžiai, krūmai, žolė žaliuoja. Parskrido paukšteliai.

1. Pokalbiui apie pavasarį: <https://prezi.com/bqko9wws1nak/pavasaris/> (daugiausiai akcentuojame paukščius)
2. Pasižiūrime, pasiklausome: <https://www.youtube.com/watch?v=rsPorRwqQs8&t=88s> (aptariame patikusius paukščius, jų pavadinimus kartu galime užrašyti).

Plėtokite vaikų žodyną žodžiais: trumpakaklė, pakakalė, ilgakojis, raudonkojis (aiškiname, kas yra sudurtiniai žodžiai, pateikiame pavyzdžių), švilpauja, čiulba, parskrendančių paukščių pavadinimais ir pan.

Pridedu skaidres, kuriose rasite trumpučių „paukštelių“ eilėraštukų. Vaikas gali išsirinkti labiausiai patikusius paukštelius, pasimokykite jų eilėraštukus (2-5, tikrai ne visus ☺)

4. Apibūdinamasis pasakojimas, kai jau susipažįstame su paukšteliais. Teikdami vaikui skaidres, vaizdinę medžiagą, klausiame: kokie paukšteliai parskrido pavasarį? Kuris paukštelis yra tavo mylimiausias? Kaip jis atrodo (dydis, kūno dalys, spalvos)? Kur gyvena? Kuo minta/ką valgo? Koks balsas?

Visos savaitės metu, kiek pavyksta, stenkitės savaitės tema kalbinti vaikus. Pasakokite, kai išeinate į lauką, atkreipkite vaiko dėmesį į pumpurėlius, lapelius, žiedelius, matomus paukščius, lizdelius, inkilus. Vartokite sąvokas: čiulba, gieda, kalena, aukštai, medis, parskrido, žemai...

Papildomai:

Gandro dėlionė: <https://www.jigsawplanet.com/?rc=play&pid=38c44ef0a13d>

Surandame **paukščius**, pasiklausome balso, aptariame: <http://www.gamtukai.lt/lt/delione>

Atminties žaidimas, gyvūnų pavadinimai: <https://gudrutisdutis.lt/lt/zaidimai/atminties-korteles-gyvunai>

Gal rasite smagių ir patinkančių idėjų pabuvimui lauke (žinoma, kuo toliau nuo kitų žmonių ☺): <https://www2.lrt.lt/vaikams/ikimokyklinukams/8-programeles/1637-po-smilgom-vaikas-gamtoje>

Vienas – viena: <https://wordwall.net/resource/1230442/vienas-ar-viena>

Prielinksniai: [https://wordwall.net/resource/1257598/parink-tinkam%c4%85-prielinksn%c4%af](https://wordwall.net/resource/1257598/parink-tinkam%C4%85-prielinksn%C4%AF)

 SĖKMĖS! Logopedė Viktorija